แรงขายทำกำไรกด SET ปิดเช้าลบ 6 จุด แนะจับตาแนวรับ 1,400 จุด
แรงขายทำกำไรกด SET ปิดเช้าลบ 6 จุด แนะจับตาแนวรับ 1,400 จุด โดยดัชนีช่วงเช้าปิดที่ระดับ 1,412.45 จุด ลดลง 6.32 จุด หรือ 0.45% มูลค่าการซื้อขาย 3.62 หมื่นล้านบาท
11 มิ.ย. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,412.45 จุด ลดลง 6.32 จุด หรือ 0.45% มูลค่าการซื้อขาย 3.62 หมื่นล้านบาท 
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ผันผวน โดยดัชนีฯปรับตัวขึ้นไปก่อนที่จะย่อตัวลงมา จากแรงขายทำกำไรที่ออกมาหลังจากที่ยังไม่มีปัจจัยบวกใหม่ ขณะที่ตลาดยังคงมีแต่ปัจจัยเดิม ๆ ดูในเรื่องความคาดหวังการคลายล็อกดาวน์ เฟส 4 และการยกเลิกเคอร์ฟิว ซึ่งให้ติดตามความคืบหน้าในวันพรุ่งนี้ รวมถึงคาดหวังมาตรการกระตุ้นเศรษฐกิจ รวมถึงให้ติดตามทิศทาง Fund Flow จะยังมีต่อเนื่องหรือไม่
ขณะที่ตลาดหุ้นในภูมิภาคเอเชียเช้านี้ก็เคลื่อนไหวในแดนลบเป็นส่วนใหญ่ หลังจากที่ผลประชุมธนาคารกลางสหรัฐฯ (เฟด) ออกมาไม่ได้มีอะไรใหม่ ยังคงเดินหน้านโยบายผ่อนคลายการเงินเหมือนเดิม อย่างไรก็ดี ตลาดบ้านเราย่อตัวแต่ไม่มาก
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะผันผวนในลักษณะแกว่ง Sideway Down คล้ายกับช่วงเช้า พร้อมให้แนวรับ 1,400 จุด ส่วนแนวต้าน 1,430 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SUPER   มูลค่าการซื้อขาย  2,589.01 ล้านบาท  ปิดที่    0.98 บาท เพิ่มขึ้น  0.11 บาท
STA     มูลค่าการซื้อขาย  2,095.07 ล้านบาท  ปิดที่   29.00 บาท เพิ่มขึ้น  0.50 บาท
BAM     มูลค่าการซื้อขาย  2,041.43 ล้านบาท  ปิดที่   25.50 บาท เพิ่มขึ้น  0.70 บาท
MINT    มูลค่าการซื้อขาย  1,626.72 ล้านบาท  ปิดที่   22.50 บาท ลดลง   0.40 บาท
SAWAD   มูลค่าการซื้อขาย  1,042.48 ล้านบาท  ปิดที่   64.00 บาท เพิ่มขึ้น  3.50 บาท